UN procés és simplement un programa en execució al sistema. El teu fullejador Web, gestor de finestres i servidor X són processos amb els quals pots interaccionar directament. Molts altres processos s'executen en segon pla, com ara els servidors Web i altres tasques del sistema. Es crea un nou procés cada cop que introdueixes una ordre com ara `ls` o `pwd`, tot i que aquests processos normalment tenen una vida molt curta.

Cada procés te un ID únic, anomenat ID del procés o PID. Tot i que en tot moment cada procés té un PID únic, al llarg del temps els PIDs poden ser reutilitzats.

A part del procés inicial (anomenat normalment `init`), cada procés té un procés pare a partir del qual es crea. Per exemple, si executes `vi` des de la teva shell, el procés pare de `vi` serà la teva shell. Un procés pot tenir qualsevol nombre de fills, però només un pare.

Cada procés s'executa amb els permisos d'algun usuari i algun grups, que s'apliquen quan aquest ha d'accedir fitxers i directoris. Els usuaris i els processos només poden matar els seus propis processos, excepte `root`, que pot matar qualsevol cosa.